
[bookmark: _Toc206080776]Predstavitev Sklada za modernizacijo
Sklad za modernizacijo je program Evropske unije (v nadaljevanju: EU), vzpostavljen za obdobje 2021-2030 za podporo naložbam v modernizacijo energijskih sistemov in izboljšanje energetske učinkovitosti v nekaterih državah članicah. Sklad za modernizacijo (v nadaljevanju: MS) prispeva k doseganju ciljev evropskega zelenega dogovora s podporo zelenemu ter socialno pravičnemu prehodu in deluje pod odgovornostjo držav članic upravičenk. Naložbe, ki so primerne za podporo s sredstvi MS, in načela ocenjevanja, ki se pri tem upoštevajo, določata pravni podlagi:
· Direktiva 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (UL L št. 275 z dne 25. 10. 2003, str. 32), vključno z vsemi spremembami[footnoteRef:2] (v nadaljevanju: ETS direktiva) in [2:  Dostopno na: https://eur-lex.europa.eu/legal-content/SL/TXT/?uri=CELEX:02023L0959-20230516 ] 

· Izvedbena uredba Komisije (EU) 2020/1001 z dne 9. julija 2020 o določitvi podrobnih pravil za uporabo Direktive 2003/87/ES Evropskega parlamenta in Sveta v zvezi z delovanjem sklada za modernizacijo, namenjenega podpori naložbam za modernizacijo energetskih sistemov ter izboljšanje energijske učinkovitosti nekaterih držav članic (UL L št. 221 z dne 10. 7. 2020, str. 107), vključno z vsemi spremembami[footnoteRef:3] (v nadaljevanju: Izvedbena uredba (EU) 2020/1001). [3:  Dostopno na: https://eur-lex.europa.eu/legal-content/SL/TXT/?uri=CELEX:02020R1001-20240101 ] 

V skladu z ETS direktivo je vsaka država članica upravičenka do sredstev MS, med njimi tudi Republika Slovenija, odgovorna za:
· implementacijo MS na območju države članice upravičenke,
· predložitev letnega indikativnega seznama naložb na Evropsko komisijo (v nadaljevanju: EK), Evropsko investicijsko banko (v nadaljevanju: EIB) in Odboru za naložbe sklada za modernizacijo (v nadaljevanju: Odbor za naložbe).
· izbor in predložitev predlogov naložb za sofinanciranje s sredstvi MS na EIB ali Odbor za naložbe,
· zagotavljanje informacij v postopku ocenjevanja posameznih predlogov naložb za sofinanciranje,
· zagotavljanje skladnosti z zakonodajo EU in nacionalno zakonodajo.

Vse naložbe, podprte s sredstvi Sklada za modernizacijo, morajo zagotavljati skladnost s cilji ETS direktive, cilji iz sporočila Komisije z dne 11. decembra 2019 o evropskem zelenem dogovoru[footnoteRef:4] in Uredbe (EU) 2021/1119[footnoteRef:5] ter dolgoročnimi cilji iz Pariškega sporazuma. [4:  Dostopno na: https://eur-lex.europa.eu/legal-content/SL/TXT/HTML/?uri=CELEX:52019DC0640 ]  [5:  Uredba (EU) 2021/1119 Evropskega parlamenta in Sveta z dne 30. junija 2021 o vzpostavitvi okvira za doseganje podnebne nevtralnosti in spremembi uredb (ES) št. 401/2009 in (EU) 2018/1999 (evropska podnebna pravila); dostopno na: https://eur-lex.europa.eu/legal-content/SL/TXT/PDF/?uri=CELEX:32021R1119 ] 

Naložbe morajo izkazovati tudi skladnost s cilji, ukrepi in morebitnimi naložbami, načrtovanimi v Posodobljenem Celovitem nacionalnem energetskem in podnebnem načrtu Republike Slovenije[footnoteRef:6] (v nadaljevanju: NEPN 2024). [6:  Dostopno na:
https://www.energetika-portal.si/fileadmin/dokumenti/publikacije/nepn/dokumenti/nepn2024_final_dec2024.pdf ] 

[bookmark: _Toc206080777]Koordinacijski organ in izvajalec javnega poziva
Koordinacijski organ in izvajalec javnega poziva, ki je odgovoren za implementacijo MS na območju Republike Slovenije, je Ministrstvo za okolje, podnebje in energijo, Langusova ulica 4, 1000 Ljubljana (v nadaljevanju: ministrstvo).
[bookmark: _Toc206080778]Pravne podlage za izvedbo javnega poziva
· Direktiva 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (UL L št. 275 z dne 25. 10. 2003, str. 32), zadnjič spremenjena z Uredbo (EU) 2024/795 Evropskega parlamenta in Sveta z dne 29. februarja 2024 o vzpostavitvi platforme za strateške tehnologije za Evropo (platforma STEP) in spremembi Direktive 2003/87/ES ter uredb (EU) 2021/1058, (EU) 2021/1056, (EU) 2021/1057, (EU) št. 1303/2013, (EU) št. 223/2014, (EU) 2021/1060, (EU) 2021/523, (EU) 2021/695, (EU) 2021/697 in (EU) 2021/241 (UL L št. 2024/795 z dne 29. 2. 2024);
· Izvedbena uredba Komisije (EU) 2020/1001 z dne 9. julija 2020 o določitvi podrobnih pravil za uporabo Direktive 2003/87/ES Evropskega parlamenta in Sveta v zvezi z delovanjem sklada za modernizacijo, namenjenega podpori naložbam za modernizacijo energetskih sistemov ter izboljšanje energijske učinkovitosti nekaterih držav članic (UL L št. 221 z dne 10. 7. 2020, str. 107), zadnjič spremenjena z Izvedbeno uredbo Komisije (EU) 2023/2606 z dne 22. novembra 2023 o spremembi Izvedbene uredbe (EU) 2020/1001 o določitvi podrobnih pravil za uporabo Direktive 2003/87/ES Evropskega parlamenta in Sveta v zvezi z delovanjem sklada za modernizacijo, namenjenega podpori naložbam za modernizacijo energetskih sistemov ter izboljšanje energijske učinkovitosti nekaterih držav članic (UL L št. 2023/2606 z dne 23. 11. 2023); 
· Sporočilo Komisije Evropskemu parlamentu, Evropskemu svetu, Svetu, Evropskemu ekonomsko-socialnemu odboru in Odboru regij – Evropski zeleni dogovor (COM(2019) 640 final z dne 11. decembra 2019), 
· Uredba (EU) 2021/1119 Evropskega parlamenta in Sveta z dne 30. junija 2021 o vzpostavitvi okvira za doseganje podnebne nevtralnosti in spremembi uredb (ES) št. 401/2009 in (EU) 2018/1999 (evropska podnebna pravila), (UL L št. 243 z dne 9. 7. 2021, str. 1);
· Direktiva (EU) 2018/2001 Evropskega parlamenta in Sveta z dne 11. decembra 2018 o spodbujanju uporabe energije iz obnovljivih virov (prenovitev), (UL L št. 328 z dne 21. 12. 2018, str. 82), zadnjič spremenjena z Direktivo (EU) 2024/1711 Evropskega parlamenta in Sveta z dne 13. junija 2024 o spremembi direktiv (EU) 2018/2001 in (EU) 2019/944 glede izboljšanja zasnove trga električne energije v Uniji (UL L št. 2024/1711 z dne 26. 6. 2024);
· Direktiva 2012/27/EU Evropskega parlamenta in Sveta z dne 25. oktobra 2012 o energetski učinkovitosti, spremembi direktiv 2009/125/ES in 2010/30/EU ter razveljavitvi direktiv 2004/8/ES in 2006/32/ES (UL L št. 315 z dne 14.11.2012, str. 1), zadnjič spremenjena z Delegirano uredbo Komisije (EU) 2023/807 z dne 15. decembra 2022 o spremembi faktorja primarne energije za električno energijo pri uporabi Direktive 2012/27/EU Evropskega parlamenta in Sveta (UL L št. 101 z dne 14. 4. 2023, str. 16);
· Uredba (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198 z dne 22. 6. 2020, str. 13), zadnjič popravljena s Popravkom Uredbe (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 2024/90104 z dne 15. 2. 2024) (v nadaljevanju: Uredba (EU) 2020/852);
· Delegirana uredba Komisije (EU) 2021/2139 z dne 4. junija 2021 o dopolnitvi Uredbe (EU) 2020/852 Evropskega parlamenta in Sveta z določitvijo tehničnih meril za pregled za določitev pogojev, pod katerimi se šteje, da gospodarska dejavnost bistveno prispeva k blažitvi podnebnih sprememb ali prilagajanju podnebnim spremembam, ter za ugotavljanje, ali ta gospodarska dejavnost ne škoduje bistveno kateremu od drugih okoljskih ciljev (UL L št. 442 z dne 9. 12. 2021, str. 1), zadnjič spremenjena z Delegirano uredbo Komisije (EU) 2023/2485 z dne 27. junija 2023 o spremembi Delegirane uredbe (EU) 2021/2139 z določitvijo dodatnih tehničnih meril za pregled za določitev pogojev, pod katerimi se šteje, da določene gospodarske dejavnosti bistveno prispevajo k blažitvi podnebnih sprememb ali prilagajanju podnebnim spremembam, in za ugotavljanje, ali te gospodarske dejavnosti ne škodujejo bistveno kateremu od drugih okoljskih ciljev (UL L št. 2023/2485 z dne 21. 11. 2023);
· Dokumenti in gradiva v zvezi z izvedbo aktivnosti črpanja sredstev Sklada za modernizacijo, dostopno na: https://modernisationfund.eu/documents/;
· Metodologija za izračun prispevka naložbe k zmanjšanju emisij toplogrednih plinov: EIB Project Carbon Footprint Methodologies Methodologies for the assessment of project greenhouse gas emissions and emission variations, verzija 11.3, januar 2023, objavljena na spletni strani: https://www.eib.org/attachments/lucalli/eib_project_carbon_footprint_methodologies_2023_en.pdf;
· Posodobljeni Celoviti nacionalni energetski in podnebni načrt Republike Slovenije (NEPN 2024), december 2024, objavljen na spletni strani: https://www.energetika-portal.si/fileadmin/dokumenti/publikacije/nepn/dokumenti/nepn2024_final_dec2024.pdf ;
· Program finančnih spodbud v podporo regijam in območjem, odvisnim od ogljika, ter modernizacijo v smeri pravičnega, zelenega prehoda v obdobju 2024 – 2030, verzija 1.0, junij 2025, objavljen na spletni strani: https://www.gov.si/zbirke/projekti-in-programi/program-spodbud-mope-2024-2030/;
· vse objavljene spremembe in dopolnitve zgoraj navedenih podlag in dokumentov. 
[bookmark: _Toc206080779]Predmet in namen javnega poziva
Predmet javnega poziva je ovrednotenje in izbor projektnih predlogov za naložbe v modernizacijo energijskih sistemov in izboljšanje energetske učinkovitosti v Republiki Sloveniji, ki se bodo uvrstili na indikativni seznam naložb za sofinanciranje s sredstvi Sklada za modernizacijo v obdobju 2026-2030.
Namen javnega poziva je na podlagi prejetih projektnih predlogov izbrati tiste, ki v največji možni meri prispevajo k doseganju ciljev ETS direktive v okviru prednostnega področja iz 6. poglavja predmetnega javnega poziva, ciljem iz sporočila Komisije z dne 11. decembra 2019 o evropskem zelenem dogovoru in Uredbe (EU) 2021/1119, dolgoročnim ciljem iz Pariškega sporazuma ter ciljem NEPN 2024. Dodana vrednost projektnih predlogov k doseganju teh ciljev bo ocenjena na podlagi meril za izbor projektnih predlogov, opredeljenih v predmetnem pozivu. 
[bookmark: _Toc206080780]Predlagatelji
[bookmark: _Ref129073778]Predlagatelji projektnih predlogov so lahko pravne osebe javnega ali zasebnega prava po ZGD‑1.
[bookmark: _Toc206080781]Prednostna področja
Najmanj 90 % vseh sredstev MS, alociranih za Republiko Slovenijo, mora biti namenjenih sofinanciranju prednostnih naložb. V skladu z Izvedbeno uredbo (EU) 2020/1001 je prednostna naložba tista, ki spada v vsaj eno izmed prednostnih področij iz člena 10d(2) ETS direktive in izkazuje zmanjšanje emisij toplogrednih plinov. Za izračun prispevka naložbe k zmanjšanju emisij toplogrednih plinov se uporablja metodologija EIB[footnoteRef:7]. [7:  EIB Project Carbon Footprint Methodologies Methodologies for the assessment of project greenhouse gas emissions and emission variations, verzija 11.3, januar 2023; dostopno na:
https://www.eib.org/attachments/lucalli/eib_project_carbon_footprint_methodologies_2023_en.pdf ] 

V okviru predmetnega javnega poziva se sredstva MS lahko uporabljajo za podporo naložbam na naslednjem prednostnem področju:
· shranjevanje energije in modernizacija energetskih omrežij, vključno z upravljanjem na strani povpraševanja, s cevovodi za daljinsko ogrevanje in omrežji za prenos električne energije ter povečanjem povezav med državami članicami in infrastrukturo za brezemisijsko mobilnost.
Naložbe, ki ne spadajo v zgornje prednostno področje (t. i. neprednostne naložbe), niso predmet izbora v okviru predmetnega javnega poziva.
[bookmark: _Toc206080782]Informacije o sofinanciranju
Postopek dodeljevanja spodbud v okviru MS, se izvede dvofazno:
· prva faza: objava javnega poziva za izbor projektnih predlogov za uvrstitev na indikativni seznam naložb za sofinanciranje s sredstvi MS; 
· druga faza: povabilo k oddaji vlog za neposredno potrditev projektov.
[bookmark: _Toc206080783]Postopek do prejema odločitve Komisije o izplačilu
Na podlagi predmetnega in morebitnih nadaljnjih javnih pozivov za izbor projektnih predlogov za uvrstitev na indikativni seznam naložb za sofinanciranje s sredstvi MS bo ministrstvo pripravilo indikativni seznam naložb in ga predložilo EIB in Odboru za naložbe.
Na podlagi indikativnega seznama naložb bo ministrstvo periodično pripravljalo predloge posameznih naložb ali shem naložb in jih posredovalo v pregled EIB in Odboru za naložbe, z namenom pridobitve odločitve EIB oz. priporočila Odbora za naložbe za financiranje.
V tem postopku lahko ministrstvo predlagatelja pozove k dodatnim pojasnilom, dokumentaciji ali dokazilom, za katere meni, da so potrebna ob oddaji predloga naložbe za sofinanciranje s sredstvi MS.
Na podlagi odločitve EIB o potrditvi prednostne naložbe (oz. priporočila Odbora za naložbe za financiranje neprednostne naložbe) EK sprejme odločitev o izplačilu, s katero določi znesek sredstev MS, ki se izplača posamezni naložbi ali za shemo naložb.
Uvrstitev projektnega predloga za posamezno naložbo na indikativni seznam naložb ni zagotovilo, da bo naložba dejansko potrjena s strani EIB oz. Odbora za naložbe in prejela odločitev EK o izplačilu.
Predlagatelj postane upravičenec do podpore s sredstvi MS, ko je izdana odločitev EK o izplačilu oziroma v primerih shem naložb, ko prejme sklep o izboru in podpiše pogodbo o sofinanciranju projekta, s katero se dodeli spodbuda s sredstvi MS.
Ob upoštevanju višine razpoložljivih sredstev MS za Republiko Slovenijo se bo pregled in morebitna posodobitev indikativnega seznama naložb izvajala najmanj enkrat letno, pri čemer bo preverjeno tudi aktualno stanje izvajanja projektnih predlogov, ki so na seznam že uvrščeni oz. so že potrjeni za sofinanciranje s sredstvi MS, z namenom, da ne bi prišlo do t. i. ustavljenih naložb v skladu s členom 10 Izvedbene uredbe (EU) 2020/1001.
[bookmark: _Toc206080784]Obdobje za porabo sredstev
Dodeljena sredstva MS je možno porabiti predvidoma v obdobju od 2026 do vključno 2030 oz. skladno z odločitvijo EK o izplačilu.
[bookmark: _Toc206080785]Upravičeni stroški
Projektni predlogi, ki se na podlagi predmetnega poziva uvrstijo na indikativni seznam naložb za sofinanciranje s sredstvi MS, morajo predstavljati tržno izvedljive naložbe, pri čemer morajo biti vključene zrele tehnologije. Predlagane tehnologije morajo delovati v operativnem okolju pod primerljivimi pogoji in obsegom ter razpolagati z ustreznimi referencami.
Stroški so lahko upravičeni le v okviru prednostnega področja, kot ga določa 6. poglavje predmetnega javnega poziva. Upravičenost stroškov prične teči naslednji dan po oddaji projektnega predloga na predmetni javni poziv.
Povračljiv davek na dodano vrednost in stroški plač javnih uslužbencev niso upravičen strošek.
Posamezna prednostna naložba je lahko podprta s sredstvi MS največ do zneska in stopnje sofinanciranja, kot ju določajo relevantna pravila o državni pomoči.
[bookmark: _Toc206080786]Pogoji in zahteve za ugotavljanje upravičenosti
Vloge, ki ne bodo izpolnjevale v nadaljevanju navedenih pogojev za ugotavljanje upravičenosti do uvrstitve na indikativni seznam naložb za sofinanciranje s sredstvi MS, bodo zavrnjene. Vloge, ki bodo predpisane pogoje za ugotavljanje upravičenosti izpolnjevale, se uvrstijo v nadaljnji postopek ocenjevanja, ki se izvaja na podlagi meril za izbor projektnih predlogov.
V primeru dvoma glede izpolnjevanja pogojev ali navedb v vlogi, lahko ministrstvo zahteva dodatna pojasnila ali dokazila.
[bookmark: _Toc206080787]Pogoji za ugotavljanje upravičenosti

Nakup zemljišča in pripravljalna dela, kot sta pridobivanje dovoljenj in opravljanje predhodnih študij izvedljivosti, se ne štejejo za začetek del, hkrati pa ne morejo biti upravičeni stroški po tem javnem pozivu.
	Podpisan, žigosan in v celoti izpolnjen Obrazec št. 1 v tiskani in elektronski obliki ter morebitne priloge v elektronski obliki


[bookmark: _Toc206080788]Posebni pogoji za ugotavljanje upravičenosti
	Posebni pogoji za ugotavljanje upravičenosti
	Opis posebnega pogoja
	Zahtevana dokazila

	I. Posebni pogoji za naložbe na področju shranjevanja električne energije

	Minimalna kapaciteta naprave za shranjevanja električne energije iz obnovljivih virov energije
	V primeru naložb v izgradnjo in postavitev naprav za shranjevanje električne energije, ki so neposredno priključene na elektroenergetsko omrežje, morajo le-te shranjevati električno energijo iz obnovljivih virov energije, kot jo določa Zakon o spodbujanju rabe obnovljivih virov energije[footnoteRef:8]. Minimalna kapaciteta naprave za shranjevanje električne energije iz obnovljivih virov energije mora znašati najmanj 5 MWh. [8:  Zakon o spodbujanju rabe obnovljivih virov energije (ZSROVE) (Uradni list RS, št. 121/21, 189/21, 121/22 – ZUOKPOE in 102/24)] 

	Podpisan, žigosan in v celoti izpolnjen Obrazec št. 1 v tiskani in elektronski obliki ter morebitne priloge v elektronski obliki (npr. soglasje za priključitev naprave za shranjevanje električne energije na elektroenergetsko omrežje oz. tehnične specifikacije ali druga dokumentacija, iz katere izhaja kapaciteta naprave ter vir električne energije, ki se shranjuje)

	Namen uporabe naprave za shranjevanje električne energije v javnem elektroenergetskem sistemu
	V primeru naložb v izgradnjo in postavitev naprav za shranjevanje električne energije morajo le-te biti priključene v javni elektroenergetski sistem, investitor pa mora imeti z dobaviteljem električne energije sklenjeno pogodbo v trajanju najmanj 5 let, s katero je najmanj 50 % kapacitete naprave za shranjevanje električne energije dobavitelju električne energije na voljo za shranjevanje električne energije iz elektrarn za samooskrbo.
	Podpisan, žigosan in v celoti izpolnjen Obrazec št. 1 v tiskani in elektronski obliki ter morebitne priloge v elektronski obliki (npr. pismo o nameri ali sklenjena pogodba z dobaviteljem električne energije)


[bookmark: _Toc206080789]Izpolnjevanje »načela, da se ne škoduje bistveno«
V skladu s členom 10f ETS direktive morajo vse naložbe, ki bodo podprte s sredstvi MS od 1. januarja 2025, izkazati skladnost z »načelom, da se ne škoduje bistveno« (Do No Significant Harm – DNSH), t.j. z merili iz člena 17 Uredbe (EU) 2020/852, kadar se prejeta sredstva uporabljajo za gospodarsko dejavnost, za katero so bila na podlagi člena 10(3), točka (b), Uredbe (EU) 2020/852 določena tehnična merila za ugotavljanje, ali gospodarska dejavnost povzroča znatno škodo enemu ali več zadevnim okoljskim ciljem.
Dokazovanje skladnosti z »načelom, da se ne škoduje bistveno« bo predlagatelj moral izkazati v drugi fazi postopka dodeljevanja spodbude v okviru MS.
[bookmark: _Toc206080790]Merila za izbor projektnih predlogov
Projektni predlogi, ki bodo izpolnjevali pogoje za ugotavljanje upravičenosti, se bodo presojali na podlagi naslednjih meril za izbor:
	Merilo
	Opis merila
	Število točk

	Predvidena vrednost sofinanciranja s sredstvi MS
	Nad 10 mio EUR
	10

	
	Od 5 do 10 mio EUR
	8

	
	Od 1 do 5 mio EUR
	5

	
	Pod 1 mio EUR
	0

	Delež zaprošenih sredstev MS
	Do 30 % vrednosti upravičenih stroškov naložbe
	10

	
	Do 45 % vrednosti upravičenih stroškov naložbe
	5

	
	Nad 45 % vrednosti upravičenih stroškov naložbe
	0

	Delež že zagotovljenih virov financiranja
	Nad 50 % vrednosti naložbe z DDV, za kar so priložena dokazila
	10

	
	Nad 20 do 50 % vrednosti naložbe z DDV, za kar so priložena dokazila
	8

	
	Nad 0 do 20 % vrednosti naložbe z DDV, za kar so priložena dokazila
	5

	
	Naložba še nima zagotovljenih virov financiranja
	0

	Zrelost naložbe
	Pripravljalne aktivnosti naložbe so izvedene, pridobljena so vsa potrebna dovoljenja in izdelana je vsa predpisana investicijska dokumentacija, za kar so priložena dokazila
	20

	
	Pripravljalne aktivnosti naložbe so izvedene, pridobljena so vsa potrebna dovoljenja, za kar so priložena dokazila
	10

	
	Del pripravljalnih aktivnosti naložbe je v teku, pridobljen je del potrebnih dovoljenj, za kar so priložena dokazila
	5

	
	Naložba se še ni pričela, dovoljenja še niso pridobljena
	0



Najvišje možno skupno število točk je 50. 
Za potencialno uvrstitev na indikativni seznam naložb za sofinanciranje s sredstvi MS mora popolna in pravočasna vloga za posamezni projektni predlog, ki izpolnjuje pogoje za ugotavljanje upravičenosti, na podlagi zgornjih meril doseči najmanj 10 točk.
[bookmark: _Toc206080791]Postopek predložitve vlog
[bookmark: _Toc206080792]Vsebina vloge
Dokumentacijo vloge sestavljajo spodaj našteti dokumenti, ki morajo po vsebini in obliki ustrezati obrazcem iz predmetnega poziva:
(Obrazec št. 1): Predstavitev projektnega predloga
· V obrazec se vpišejo zahtevani podatki.
· Obrazec mora biti izpolnjen v celoti (izpolnjena vsa polja obrazca), podpisan ter priložen vlogi v tiskani in elektronski obliki (v odprtem formatu .xls ali .xslx) skladno z zahtevami predmetnega poziva.
· Obrazec podpiše odgovorna oseba predlagatelja. 
(Obrazec št. 2): Vzorec pravilne opreme ovojnice za prijavo na javni poziv
· Obrazec se ustrezno izpolni in nalepi na sprednjo stran ovojnice.

Predlagatelj vlogo za prijavo projektnega predloga pripravi tako, da izpolni, žigosa in podpiše Obrazec št. 1 iz dokumentacije javnega poziva ter priloži morebitne priloge. 
Celotna vloga mora biti predložena (1) v fizični obliki in (1) v elektronski obliki (CD/DVD/USB medij), in sicer Obrazec št. 1 mora biti obvezno predložen v fizični obliki in elektronski obliki (odprti format .xls ali .xlsx), za vse priloge k obrazcu pa je zaželeno, da so predložene v le elektronski obliki.
Obrazec št. 1 mora biti v celoti izpolnjen in opremljen z žigom in podpisom odgovorne osebe predlagatelja - zakonitega zastopnika vlagatelja ali osebe, ki ima pisno pooblastilo s strani zakonitega zastopnika vlagatelja za podpis vloge.
Vloga mora biti predložena v zaprti, zapečateni ovojnici, na kateri je nalepljen pravilno izpolnjen Obrazec št. 2: Vzorec pravilne opreme ovojnice za prijavo na javni poziv. 
V primeru obsežnejše dokumentacije je možno vlogo oddati tudi v več ovojnicah, pri čemer je potrebno vsako enako opremljeno ovojnico dodatno označiti s številko ovojnice in skupnim številom ovojnic (npr. 1 od 2 ovojnic).
Vloga in ostali dokumenti, vezani na predmetni javni poziv, morajo biti v slovenskem jeziku, izjemoma so lahko predložene priloge v slovenskem ali angleškem jeziku (npr. študije, analize, tehnični opisi in specifikacije tehnološke opreme ipd.).
Posamezna vloga lahko obravnava največ en projektni predlog. Kadar predlagatelj na javni poziv prijavlja več projektnih predlogov, pripravi vlogo za vsak projektni predlog posebej.
[bookmark: _Toc206080793]Način in rok oddaje vlog
Vloga, izdelana v skladu z določili in navodili iz predmetnega poziva, mora biti dostavljena na naslov: 
Ministrstvo za okolje, podnebje in energijo, Langusova ulica 4, 1000 Ljubljana 

Vloga mora biti oddana v zaprti ovojnici, ki je na sprednji strani opremljena z naslovom ministrstva (kot navedeno zgoraj) in oznako »Ne odpiraj! – Vloga na JP MS 2025 – Projektni predlog« ter polnim naslovom predlagatelja v levem zgornjem kotu ovojnice. Dokumentaciji poziva je priložen Obrazec št. 2 - vzorec pravilne opreme ovojnice za prijavo na javni poziv, katerega predlagatelj ustrezno izpolni in nalepi na sprednjo stran ovojnice. Nepravilno označena ovojnica ne bo obravnavana in bo vrnjena predlagatelju.
Rok za predložitev vlog je 15. 9. 2025 (velja datum poštnega žiga).
Vloga se šteje za pravočasno, če bo osebno dostavljena v vložišče ministrstva ali poslana priporočeno po pošti najkasneje na dan roka. Vloga, ki bo oddana po poteku roka za oddajo vlog, bo s sklepom zavržena kot prepozna ter vrnjena predlagatelju.
[bookmark: _Toc206080794]Postopek izbora projektnih predlogov
Postopek javnega poziva za izbor projektov bo vodila strokovna komisija, ki jo bo s sklepom imenoval predstojnik ministrstva (v nadaljevanju: komisija).
[bookmark: _Toc206080795]Odpiranje vlog
Vse pravilno in pravočasno oddane vloge se bodo odpirale po zaporedju vložitve. Odpiranje vlog ne bo javno, izvedla ga bo komisija v prostorih Ministrstva za okolje, podnebje in energijo, Langusova ulica 4, Ljubljana, najkasneje v roku 8 dni od poteka roka za oddajo vlog.
[bookmark: _Toc206080796]Dopolnjevanje vlog
Pozivanje k dopolnitvi vlog bo izvedeno v roku 8 dni od odpiranja posamezne vloge. Predlagatelji bodo lahko vlogo dopolnjevali v roku 30 dni od prejema poziva za dopolnitev vloge. Dopolnjevanje vlog je namenjeno zagotovitvi morebitnih manjkajočih dokumentov, ki bodo izkazovali izpolnjevanje pogojev za ugotavljanje upravičenosti ob izteku roka za oddajo vloge na javni poziv. Nepopolna vloga, ki jo predlagatelj v zahtevanem roku ne bo dopolnil, bo zavržena.
Po preveritvi formalne popolnosti vloge lahko ministrstvo predlagatelja pozove k vsebinskim pojasnilom oddane vloge.
[bookmark: _Toc206080797]Ocenjevanje vlog
Komisija bo opravila strokovni pregled popolnih in pravočasnih vlog ter jih ocenila na podlagi pogojev in meril, ki so navedena v tem javnem pozivu. Komisija bo o opravljanju strokovnega pregleda popolnih in pravočasnih vlog in o njihovem ocenjevanju vodila zapisnik ter pripravila končni predlog projektnih predlogov za uvrstitev na indikativni seznam naložb, ki bo predložen v podpis in potrditev predstojniku ministrstva.
[bookmark: _Toc206080798]Obveščanje o izidu javnega poziva
Predlagatelji bodo o izidu javnega poziva in (ne)uvrstitvi projektnega predloga na indikativni seznam naložb obveščeni z obvestilom ministrstva predvidoma v roku 60 dni od datuma odpiranja vlog. Rezultati javnega poziva so informacije javnega značaja in bodo objavljeni na spletni strani ministrstva na naslovu: 
https://www.gov.si/drzavni-organi/ministrstva/ministrstvo-za-okolje-podnebje-in-energijo/.
Ministrstvo si pridržuje pravico, da lahko javni poziv kadarkoli do izdaje obvestil prekliče ali spremeni, kar stori z objavo na spletni strani ministrstva.
[bookmark: _Toc206080799]Dodatne informacije
Morebitna vprašanja je možno posredovati po elektronski pošti: ms.mope@gov.si.
Skrajni rok za postavitev vprašanj v zvezi z javnim pozivom je najkasneje 8 dni pred rokom za oddajo vlog. Ministrstvo bo odgovore na zastavljena vprašanja, ki se neposredno nanašajo na predmetni javni poziv, podalo najkasneje 5 dni pred rokom za oddajo vlog. Odgovori bodo objavljeni na spletni strani ministrstva na naslovu: https://www.gov.si/drzavni-organi/ministrstva/ministrstvo-za-okolje-podnebje-in-energijo/.


Številka: 545-40/2025-2570-1

						Ministrstvo za okolje, podnebje in energijo
	mag. Bojan Kumer		MINISTER

